Frankryk is vir baie dinge bekend: sjampanje, goeie kos, modes en parfuum. Een van die mindere bekende feite is dat Frankryk ook die leier in spoorvervoer-tegnologie is.
Die vlagskip van die Franse spoortegnologie is die TGV of Train à Grande Vitesse (Hoëspoedtrein), die wêreld se vinnigste trein wat die rekord vir spoed op spore hou teen 574.8km/u of ongeveer die helfte van die spoed van klank.
TGV's in Frankrys is iets alledaags. Dit word deur mense gebruik wat in Lyons werk maar in Parys bly; die afstand van 500 km word in minder as 2 ure afgelê.
5 thoughts on "Wêreld se vinnigste trein."
Jopie July 18, 2013 at 6:15 pm
Vergelyk dit nou met die "hoë spoed" Gautrein wat skaars 150 kan haal.
Johann Botha July 18, 2013 at 8:12 pm
Die Gautrein projek is bekend as 'n "massa snelvervoer projek" en behels nagenoeg 80 kilometer met 'n paar stilhoupunte. Ek dink die opset is totaal verskillend van 'n langafstand (500km), hoëspoed projek soos die waaroor die berig gaan en dat die nagenoeg 160 km. p/u wat die Gautrein kan haal sekerlik nie sleg is vir so 'n projek nie. Sekerlik is 'n spoed van 574.8 km p/u onnodig en onprakties vir die Gautrein.
Dit is wel so dat as 'n mens met die Gautrein gery het, jy dalk 'n denkbeeld kan vorm van hoe vinnig 574.8 km p/u in 'n trein is.
Die Franse maatskappy, Bouygues Travaux Publics, wat 'n wêreldbekende maatskappy op die gebied is, was in elk geval deel van die konsortium wat met die bou van Gautrein projek gemoeid was.
Verskoon my maar as ek nie vreeslik opgewonde is oor die Gautrein nie. 'n Mens kan maar net wonder hoekom die dit op die Europese spoorwydte (4 voet 8.5 duim) gebou is en nie op die Suid-Afrikaanse standaard wat smaller (3 voet 6 duim) is nie. Die smal spore is een van ons Britse koloniale meesters se nalatenskappe want dit was goedkoper, maar daar is niks wat nou daaraan gedoen kan word nie. In Australië het kry hulle dit op een of ander onverklaarbare wyse reg om treine net so vinnig as die Gautrein te laat loop op hulle smal spore, maar dit daar gelaat.
Die breë spoor van die Gautrein het die kostes met biljoene opgestoot, want in plaas daarvan om bestaande onderbenutte spoorlyne aan te wend is 'n totaal nuwe een aangelê. Dit was 'n goeie idee vir die kontrakteurs wat kamstig getender het terwyl hulle agteraf die werk onder mekaar verdeel het. Breër spore benodig ook breër tonnels, breër dwarslêers, ens. Die treine moes ingevoer word waar dit andersins plaaslik vervaardig kon word. Deur die kostes op te jaag was daar genoeg vir almal om stinkryk te word. Dit was ook 'n goeie idee vir die politici, want nou behoort die Gautrein aan die Gauteng provinsie en Spoornet is nie in die prentjie nie.
Die storie is verkoop dat die sogenaamde hoë spoed die duur spore nodig maak. Niemand in die reënboognasie vra dus hoekom 'n nuwe spoorlyn op betonpilare loop langs die bestaande een deur Pretoria nie. 'n Trein wat op die smal spore geloop het sou dalk stadiger gery het – seker net 120 of so. Dit sou die rit tussen Pretoria en Johannesburg met 'n paar minute verleng het. Die Gautrein haal net 'n paar keer 160 en ook nie vir lank nie. Hoe weet ek dit? Ek het op die GPS in my loopfoon gekyk laas toe ek op die trein gery het.
Nieteenstaande al die dinge is die ou treintjie 'n stukkie van Europa in die middel van Afrika. Aan die ANC se lae standaarde gemeet is dit 'n reuse sukses. Alles is mooi skoon en die ding loop op tyd. Behalwe nou as die kabel gesteel word of die personeel staak. Om die trein te ry spaar ongelukkig nie juis geld nie want dis vrek duur. As jy moet bus ry spaar dit ook nie juis tyd nie. in spitstyd kan 'n mens ook nie te kieskeurig wees oor wie langs jou sit nie, as julle weet wat ek bedoel. Gelukkig vereis my werk nie meer dat ek so vêr en wyd hoef te reis nie en ek was lanklaas 'n passasier.
Dirco July 19, 2013 at 8:24 am
Ek is seker, soos met alles waaraan die regering raak, was daar grootskaalse korrupsie met die Gautrein.
Verder is ek ook seker dat die bestaande `smal` spoor sisteem koste effiektiewe oplossings daar sou gestl het.
`n Realiteit is dat spoor vervoer meganismes net een grad van Vryheid het m.a.w. die trein kan net voorentoe of agtertoe beweeg. `n verdure problem is dat vrag vervoer en passasier vervoer 2 verskillende werelde is aangesien passasiers vining en op tyd beweeg. Steenkool daarenteen gee nie regtig om om `laat` te wees nie en dan nog op `n hoop te gaan le nie.
Bogenoemde relaas maak die punt dat vinnige passasiers trein en stadige vragverkeer treine nie op dieselfde sisteem `n effektiewe stelsel kan wees nie en moet daarom derhalwe geskei word. Die vinnige trine word deur stadiger treine opgehou en moet dus in passasiers spitstye van die lyn afgehaal word om die vinnige treine geleentheid te gee om in kort intervalle (minimum 3 tot 5 minute-Gautrein 12 tot 20 minute) passasiers aan die anderkant te kry teen geweldige impakte op die omdraai tye van rollende material vir vrag treine. Dit veroorsaak dus `n aansienlike koste om meer trokke en lokomotiewe te koop om die verhoogde omdraai tye goed te maak.
Die logiese vraag is dan nou dat wanneer jy dit skei moet jy hou by die bestaande Suid Afrikaanse standard hou of opgradeer na die Europese standard. Ek wil my nie graag hieroor uitlaat nie aangesien my opinie nie nie op feite gebasser is nie. Nietemin is die faktor wat oorweeg moet word die koste om rollende materiaal na Suid Afrika se `smal` spoor standard te ombou vs.die grootter infrastruktuurkoste wat `n eenmalige uitgawe is; maar ook met die voordeel van beter/makliker instandhoudingskostes in die langtermyn.
Ek wil net verder opmerk dat ek op geen manier verbind is (direkl of indirek) aan die Gautrein nie.
Gerrie Venter July 23, 2013 at 2:51 pm
In Suid Afrka kan geld twee keer vinniger as daardie trein verdwyn. Whe! Wie se ons het niks om oor te spog nie.